Danske Spil

Danske Spil (opprinnelig Dansk Tipstjeneste) er det danske offentlige spillmonopolet. Det ble stiftet i 1948, og organiserer blant annet fotballtipping og Lotto.

Danske Spils overskudd fordeles årlig til syv ulike departementer etter en offentlig fastsatt fordelingsnøkkel. Disse midlene fordeles i kultur- og foreningslivet, herunder toppidrett. 80 % av Danske Spil eies av den danske stat, mens de resterende 20 % er likt fordelt mellom Danmarks Idræts-Forbund og Danske Gymnastik- & Idrætsforeninger. De to sistnevnte er også de største enkeltmottagerne av overskuddet, og får omtrent 250 millioner kroner i året hver.

Danske Spil-konsernet omsatte i 2008 for 10,95 milliarder danske kroner. Dette gjorde at 1,54 milliarder kunne fordeles til organisasjonene som nyter godt av ordningen.

Danske selskaper med offentlig eierskap
Sport i Danmark
Spillselskaper
Etableringer i 1948